SUPER ออกหุ้นกู้ 1 พันลบ.อายุ 2 ปี ลุยขายสถาบัน-รายใหญ่ 18-20 ก.พ.นี้
SUPER ออกหุ้นกู้ 1 พันลบ.อายุ 2 ปี ลุยขายสถาบัน-รายใหญ่ 18-20 ก.พ.นี้
SUPER ออกหุ้นกู้ 1 พันลบ.อายุ 2 ปี ลุยขายสถาบัน-รายใหญ่ 18-20 ก.พ.นี้
30 ม.ค. 2563

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 1,000 ล้านบาท แบ่งเป็นหุ้นกู้ที่เสนอขายไม่เกิน 800 ล้านบาท และหุ้นกู้ที่สำรองเพื่อการเสนอขายเพิ่มเติมจำนวนไม่เกิน 200 ล้านบาท อายุ 2 ปี ครบกำหนดไถ่ถอนปี พ.ศ.2566 อัตราดอกเบี้ยคงที่ 5.20% ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยบริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 18-20 ก.พ.63 โดยมี บล.เคจีไอ (ประเทศไทย) บล.เอเซีย พลัส บล.กรุงไทย ซิมีโก้ และ บล.อาร์เอชบี (ประเทศไทย) เป็นผู้จัดการการจัดจำหน่ายหุ้นกู้
ขณะที่บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ BBB- แนวโน้มเป็นบวก เมื่อวันที่ 6 ธ.ค.62
ทั้งนี้ บริษัทจะนำเงินที่ได้รับจากการออกและเสนอขายหุ้นกู้ในครั้งนี้ไปใช้ในการชำระคืนหุ้นกู้ของบริษัทที่จะครบกำหนดในเดือนเม.ย.63 เป็นจำนวน 340.10 ล้านบาท ส่วนที่เหลือจะใช้จ่ายชำระคืนเจ้าหนี้จากการซื้อทรัพย์สินของโครงการโรงไฟฟ้าพลังงานแสงอาทิตย์ในประเทศเวียดนาม